આ ઘટનાના એક અઠવાડિયા બાદ ગુલાલ એક દિવસ ફેઈસબુક જોઈ રહી હતી ત્યાં જ એના પર એક ફ્રેન્ડ રિક્વેસ્ટ આવી. ગુલાલે એની પ્રોફાઈલ ઓપન કરી ચેક કરી. એનું નામ મલ્હાર હતું. વધુ વિગતો નહોતી. સોશિયલ મીડિયા પર ફ્રેન્ડ બનાવવાનો ગુલાલને ખૂબ શોખ હતો. એણે થોડું વિચારી ફ્રેન્ડશીપ રિક્વેસ્ટ એસેપ્ટ કરી લીધી. એ વખતે એને ખબર નહોતી કે આ એક ક્લિક એની જિંદગીમાં દેવદાસ જેવા પ્રેમ અને શકુનિ જેવા પ્રપંચનાં બેવડાં ઝંઝાવાત સર્જાશે.